ONUSAL, formelt Misión de Observación de las Naciones Unidas en El Salvador eller United Nations Observer Mission in El Salvador, var en militær observasjonsstyrke opprettet av FN i juli 1991 for å overvåke iverksettelsen av fredsavtalen mellom El Salvadors regjering og Frente Farabundo Martí para la Liberación Nacional. Partene hadde siden 1980 utkjempet en borgerkrig. ONUSAL var i aktivitet til april 1995. Mandatet ble gitt i Sikkerhetsrådets resolusjon 693.